پاکیستان خاریجی ایشلر ناظیری‌نین معاوینی حنا ربانی کهر هیندیستانی "پاکیستان-دا ترور فعالیت‌لرینده ایشتیراک ائتمکده" اتهام ائدیب.
میللی مطبوعاتداکی معلوماتینا گؤره، حنا ربانی کهر پایتاخت ایسلاماباددا کئچیردیگی مطبوعات کنفرانسیندا هیندوستانین اؤتن ایل لاهوردا تؤره‌دیلن پارتلاییش دا داخیل اولماقلا موختلیف ترور فعالیت‌لرینده الی اولدوغونا دایر گوجلو دلیل‌لره مالیک اولدوغونو بیلدیریب.
حنا ربانی کهر "هیندوستانی پاکیستان-دا ترور فعالیت‌لرینده ایشتیراک ائتمکده" اتهام ائده‌رک دئییب:
"هیندوستان قدر تروردان اؤز ماراق‌لاری اوچون ایستیفاده ائدن هئچ بیر اؤلکه یوخ‌دور".
هیندوستانین اؤزونو ترورون ان بؤیوک قوربانی کیمی تقدیم ائتدیگینی دئین حنا ربانی کهر یئنی دهلی‌نین اولوسلار آراسی ترورلا موباریزه‌ده هئچ بیر رولونون اولمادیغینی دا قئید ائدیب.
سون 3 ایلده پاکیستان-دا 1213 هوجوم تشکیل ائدیلدیگینی و 211 تهلوکه‌سیزلیک قوه‌سی‌نین هدف آلیندیغینی بیلدیرن حنا ربانی کهر بو هوجوم‌لارین آرخاسیندا هیندوستان کشفیات تشکیلاتی آراشدیرما و آنالیز قانادی‌نین (RAW) اولدوغونو ادعا ائدیب.
اولوسلار آراسی توپلومو یئنی دهلی‌نین پاکیستان-دا ثابت‌لیگی پوزماق جهدلرینی نظره آلماغا چاغیران حنا ربانی کهر 14 نوامبر 2020-جی ایلده هیندوستانین اؤلکه‌ده ترورو مالیه‌لشدیرمکده گوناهلاندیریلدیغی بیر دوسیئ حاضیرلاندیغینی و بونون بیرلشمیش میللت‌لر تشکیلاتی‌نین (بمت) باش کاتیبینه و بمت تهلوکه‌سیزلیک شوراسی‌نین 5 دایمی عضوونه تحویل وئریلدیگینی خاطیرلادیب.تقدیم ائدیلدیگینی خاطیرلادیب.
حنا ربانی کهرین آچیقلاما‌لاری ایچ ایشلر ناظیری رعنا صنع‌الله نین اوخشار بیاناتلاریندان‌ سونرا اولوب.
دسامبرین 14-ده ایچ ایشلر ناظیری صنع الله هیندوستانا قارشی اوخشار اتهام‌لار ایره‌لی سوروب.
